பெண்ணிற் பெருந்தக்க யாவுள கற்பென்னும்|| திண்மையுண் டாகப் பெறின். (04)|| பரிமேலழகர் உரை (இதன் பொருள்) பெண்ணின் பெருந்தக்க யா உள = (ஒருவனெய்தும் பொருள்களுள்) இல்லாளின் மேம்பட்ட பொருள்கள் யாவையுள; கற்பு என்னும் திண்மை யுண்டாகப் பெறின் = (அவள்மாட்டுக்) கற்பு என்னும் கலங்காநிலைமை யுண்டாகப்பெறின்? பரிமேலழகர் உரைவிளக்கம் கற்புடையாள்போல அறமுதலிய மூன்றற்கும் ஏதுவாவன பிறவின்மையின், ‘யாவுள’ வென்றார். இதனாற் கற்புநலத்தது சிறப்புக் கூறப்பட்டது.